钦定古今图书集成/明伦汇编/氏族典/第179卷 > 《廖用贤尚友录》 > 宣昶
## 钦定古今图书集成/明伦汇编/氏族典/第179卷 > 《廖用贤尚友录》 > 宣昶

按《嘉定县志》：“昶字汝昭，授经里中，邑之治诗者，多出
其门。以乡贡谒选，得广之惠州府同知。寻丁外艰，补
陕西西安，以廉惠称。时御史李兴属推官袁经按一
贵人狱，反为所构，事连御史。昶乃私谓袁曰：‘吾已衰，
无复当世之志，君年少，前程方远，欲因以就君’。明日
于众中慨然奋呼曰：‘误二君者，昶也’。即日投劾归。袁”
后为御史，按吴思有以报之，昶言不及私。袁叹曰：“我
到苏州不挞一人，此所以报公也。”